钦定古今图书集成/明伦汇编/人事典/第024卷 > 册府元龟 > 《赠相士》明·张宣
## 钦定古今图书集成/明伦汇编/人事典/第024卷 > 册府元龟 > 《赠相士》明·张宣

桂丛始华香满院，烝龙有客来相见。自言幼读《许负
书》，烂烂双瞳炯若电。瞪予丰采夸再三，昔何蠖屈今
豹变。穷官得之谈笑顷，不用文场苦鏖战。人生所贵
能自知，我尝镜中见吾面。两颧赪色耳无轮，龌龊低
头共鄙贱。纵如眉目差疏秀，已分半生食破研。长吟
抱膝倚青天，看尽投林飞鸟倦。封侯骨相岂不殊飞
虎头颅加颔燕。拨灰煨芋且勿言，门外秋江净如练。